Ibestadtunnelen

Ibestadtunnelen er en undersjøisk veitunnel mellom øyene Andørja og Rolla i Ibestad kommune i Troms. Tunnelen går mellom Sørvika på Andørja og Hamnvik på Rolla. Sammen med Mjøsundbrua knytter den Rolla til fastlandet. Ibestadtunnelen er  meter lang, og dypeste punkt er 112 meter under havet. Tunnelen ble åpnet den 2. desember 2000. Den er en del av fylkesvei 848. Største stigning i tunnelen er 9,9 %  (Vegdirektoratet oppgir 10 %). Tunnelen har i gjennomsnitt en trafikk på 600 kjøretøy i døgnet (tall for 2021).Vegkart (vegvesen.no)

Et annet navn på veiforbindelsen mellom Andørja og Rolla er Bygdeforbindelsen, etter navnet på sundet Bygda.

Ibestadtunnelen har tidligere vært plaget av at asfaltstøv og salt sjøvann som siver inn i tunnelen har gjort tunnelen glatt. Ibestadtunnelen var den eneste av de undersjøiske veitunnelene i Norge som ikke hadde ventilasjon.Vegdirektoratet: Beregning av gjenanskaffelsesverdien av riksvegnettet   (2004)Harstad Tidende: Krever full mobildekning i tunnelen (papirutgaven 16. januar 2008)

I 2022 ble Ibestadtunnelen oppgradert i tråd med tunnelsikkerhetsforskriften for fylkesveger. Det er montert vann- og frostsikring, ny LED-belysning, DAB og nødnett, mekanisk ventilasjon (vifter) og det er blitt tillatt å sykle gjennom tunnelen etter oppgraderinga.

Se også
Svarthammartunnelen
Mjøsundbrua
Veitunneler i Norge
Undersjøiske veitunneler i Norge

 Referanser 

 Eksterne lenker 
 Bilde av nordøst-innslaget.

Kategori:Veitunneler i Troms
Kategori:Undersjøiske tunneler i Nord-Norge
Kategori:Veier i Ibestad
Kategori:2000 i Norge
Kategori:Tunneler åpnet i 2000